ફાયર બ્રિગેડ પાસેથી મળતી માહિતી અનુસાર ગઇ કાલે રાત્રે ૯-૩૦ની આસપાસ ફાયર બ્રિગેડ કંટ્રોલરૂમને મેસેજ મળ્યો હતો કે ગાંધીનગરના ભાટ ગામ નજીક મધર ડેરીના વહીવટી વિભાગની ઓફિસમાં આગ લાગી છે, જેથી પાંચ જેટલા ફાયર ફાઇટર તાત્કા‌િલક ઘટનાસ્થળે દોડી ગયા હતા. ફાયરના બે અધિકારીઓએ પણ સ્ટાફ સાથે દોડી જઇ તાત્કા‌િલક આગને કાબૂમાં લેવાનું શરૂ કર્યું હતું. વહીવટી વિભાગની ઓફિસમાં આવેલા સર્વરરૂમમાં શોર્ટસર્કિટથી આગ લાગી હતી. ફાયરના જવાનોએ ભારે જહેમત બાદ આગને કાબૂમાં લીધી હતી. આગના કારણે નુકસાન પણ થવા પામ્યું હતું, પરંતુ કોઇ જાનહા‌િન થઇ ન હતી.